**Oznámenie o zápise do 1. ročníka ZŠ**

Riaditeľstvo Základnej školy v Rokytove oznamuje zákonným zástupcom detí predškolského veku, že **zápis do 1. ročníka** bude prebiehať v dňoch **11. 4. 2022** až **29. 4. 2022** v čase vyučovania v priestoroch školy nasledovným spôsobom:

* zákonný zástupca prinesie **vyplnenú žiadosť** **o prijatie do 1. ročníka** **ZŠ** (tlačivo dostanete v škole, na obecnom úrade alebo si ho môžete vytlačiť na stránke školy <https://ms-rokytov7.webnode.sk/> v priečinku Základná škola v riadku Zápis do 1. ročníka), ďalej **rodný list dieťaťa** alebo jeho kópiu a **doklad totožnosti** zákonného zástupcu. Žiadosť podpisujú obidvaja zákonný zástupcovia (rodičia).
* zákonný zástupca dieťaťa so špeciálnymi výchovno-vzdelávacími potrebami doloží vyjadrenie príslušného zariadenia výchovného poradenstva **do vydania rozhodnutia o prijatí dieťaťa do základnej školy, t.j. do 13. mája 2022.**
* ak zákonný zástupca požiada o **odklad začiatku plnenia povinnej školskej dochádzky**, vypíše spolu so žiadosťou o prijatie aj žiadosť o odklad povinnej školskej dochádzky a dodatočne doručí škole **odporučenie detského lekára** a **odporučenie zariadenia výchovného poradenstva** (CPPPaP).

**Je možné si dohodnúť termín zápisu aj popoludní na tel.: 0910 391 234**

**Tešíme sa na Vás.**

Rokytov, 4. 4. 2022 Mgr. Stanislav Hankovský

riaditeľ ZŠ s MŠ Rokytov